《秋千词》
唐代·王建

长长丝绳紫复碧，袅袅横枝高百尺。少年儿女重秋千，

盘巾结百分两边。身轻裙薄易生力，双手向空如鸟翼。

下来立定重系衣，复畏斜风高不得。傍人送上那足贵，

终赌鸣珰斗自起。回回若与高树齐，头上宝钗从堕地。

眼前争胜难为休，足踏平地看始愁。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。